בני בן זקן

בני בן זקן (נולד ב-18 באוקטובר 1982) הוא כדורגלן עבר ישראלי ששיחק בעמדת הקשר האחורי וכיום מאמן כדורגל של קבוצת הנוער של בני יהודה תל אביב

קריירה
בן זקן התחיל את הקריירה שלו בהפועל קריית שמונה ששיחקה אז בליגה א', ובעונת  ערך את הופעת הבכורה שלו בקבוצה הבוגרת נגד מכבי חדרה. בשנת  התאחדה הקבוצה עם מכבי קריית שמונה ובן זקן המשיך לשחק בקבוצה המאוחדת, עירוני קריית שמונה, והיה שותף לעלייה ההיסטורית של המועדון לליגת העל בשנת . בקיץ  עזב יניב לביא את המועדון ובן זקן מונה לקפטן הקבוצה, ובסיום העונה אף זכה להניף את גביע הטוטו ואת צלחת האליפות הראשונה בתולדות המועדון.

בעונת  חתם בהפועל אסי גלבוע מליגה א', ובסיום העונה פרש ממשחק פעיל.

בן זקן מונה לעוזרו של ברק בכר, מאמן עירוני קריית שמונה. ב-14 במאי 2015 מונה למאמן זמני לאחר פיטוריו של בכר, ובסיום העונה שב לתפקידו כעוזרו של המאמן החדש, סאלח חסארמה.

את עונת עונת  החל בן זקן כמאמן קבוצת הנוער של עירוני קריית שמונה, וב-31 באוקטובר 2016 מונה למאמן הקבוצה הבוגרת לאחר פיטוריו של מוטי איוניר. ב-26 בנובמבר 2016 פוטר מתפקידו.

ב-22 בדצמבר 2016 מונה בן זקן למאמן הפועל קטמון ירושלים מהליגה הלאומית עד לסיום העונה.

ב-4 באוגוסט 2017 סיכם כמאמנה של הפועל עפולה, במקומו של ראובן עטר.

ב-28 בספטמבר 2017 בן זקן מונה למאמן בית"ר ירושלים לעונה אחת. בסוף העונה סיים בן-זקן את דרכו בקבוצה לאחר שהודיע כי לא ימשיך בבית"ר וסיים איתה במקום השלישי. ב-7 ביוני 2018 חתם בן זקן בבני סכנין. ב-5 בנובמבר 2018 פוטר מתפקידו.

ב-21 בינואר 2019 מונה למאמן הפועל רמת גן מהליגה הלאומית, ועד לתום העונה הוביל אותה לפלייאוף העליון של הליגה הלאומית. עונה לאחר מכן הוביל את הקבוצה לזכייה בגביע הטוטו של הליגה הלאומית, אך ב-15 בפברואר 2020, בעקבות רצף תוצאות לא מוצלחות, פוטר מתפקידו כמאמן הקבוצה.

לבן זקן תואר ראשון בפסיכולוגיה.

תארים 
עירוני קריית שמונה
אליפות (1): 2011/2012
גביע הטוטו (2): 2010/2011, 2011/2012
גביע הטוטו (הליגה הלאומית) (1): 2009/2010

קישורים חיצוניים

הערות שוליים

כדורגלנים ישראלים
קשרי כדורגל ישראלים
כדורגלני עירוני קריית שמונה
מאמני כדורגל ישראלים
מאמני עירוני קריית שמונה
מאמני הפועל קטמון ירושלים
מאמני הפועל עפולה
מאמני בית"ר ירושלים
מאמני בני סכנין
קריית שמונה: כדורגלנים
ישראלים שנולדו ב-1982